
Nr. 22277/21.11.2023
REFERAT DE APROBARE 
la proiectul de hotărâre privind avizarea Documentației de Atribuire a Contractului de delegare a gestiunii activității de sortare a deșeurilor de hârtie, carton, metal, plastic și sticlă colectate separat din deșeurile municipale în stații de sortare, inclusiv transportul reziduurilor rezultate din sortare la depozitele de deșeuri și/sau la instalațiile de valorificare energetică, pentru unitățile administrativ-teritoriale membre ale Asociației de Dezvoltare Intercomunitară pentru Gestionarea Integrată a Deșeurilor Ilfov (ADIGIDI), fără punerea la dispoziție a infrastructurii și privind acordarea unor mandate
I. Prin Adresa transmisă de către Asociația de Dezvoltare Intercomunitară pentru Gestionarea Integrată a Deșeurilor Ilfov (ADIGIDI) nr. 298 din 17.11.2023, înregistrată la Registratura Primăriei comunei Cornetu, judeţul Ilfov sub nr. 22229 din 20.11.2023 ne sunt aduse la cunoștință unele aspecte referitoare la gestionarea deșeurilor reziduale provenite de pe raza județului Ilfov (semnarea Contractului nr. 13/24.10.2023 având ca obiect servicii de consultanță pentru elaborarea documentației și organizarea procedurii în vederea atribuirii contractului de delegare a gestiunii activității de tratarea mecanobiologică a deșeurilor reziduale, declanșarea procedurii în cursul lunii martie 2024).

II. Prin Adresa ADIGIDI nr. 299 din 20.11.2023, înregistrată la Registratura Primăriei comunei Cornetu, judeţul Ilfov sub nr. 22265 din 21.11.2023, Asociaţia ne informează că se află în procedură de delegare a gestiunii activității de sortare a deșeurilor reciclabile generate pe raza unităților administrativ-teritoriale member, conform prevederilor legislative aplicabile în domeniul salubrizării și în domeniul achizițiilor publice.

De asemenea, ne informează cu privire la necesitatea emiterii unei hotărâri a Consiliului local Cornetu, judeţul Ilfov, după modelul transmis, anexat adresei, prin care să fie avizată Documentația de Atribuire a Contractului de delegare a gestiunii activității de sortare a deșeurilor de hârtie, carton, metal, plastic și sticlă colectate separat din deșeurile municipale în stații de sortare, inclusiv transportul reziduurilor rezultate din sortare la depozitele de deșeuri și/sau la instalațiile de valorificare energetică, pentru unitățile administrativ-teritoriale membre ale Asociației de Dezvoltare Intercomunitară pentru Gestionarea Integrată a Deșeurilor Ilfov, fără punerea la dispoziție a infrastructurii, constituită din:  

a) Strategia de contractare;

b) Studiu de oportunitate și fundamentare pentru delegarea gestiunii activității de sortare a deșeurilor de hârtie, carton, metal, plastic și sticlă colectate separat din deșeurile municipale în stații de sortare, inclusiv transportul reziduurilor rezultate din sortare la depozitele de deșeuri și/sau la instalațiile de valorificare energetică, pentru unitățile administrativ-teritoriale membre ale Asociației de Dezvoltare Intercomunitară pentru Gestionarea Integrată a Deșeurilor Ilfov, fără punerea la dispoziție a infrastructurii; 
c) Instrucțiuni pentru ofertanți (Fișa de date); 

c) Contractul de delegare (model); 

d) Caietul de sarcini privind atribuirea contractului de delegare;

f) Formulare.
De asemenea, în adresă se subliniază necesitatea avizării ”Regulamentului Serviciului de Salubrizare pentru UAT-uri membre ADIGIDI”. Acest Regulament va fi supus procedurii de transparență decizională de către Județul Ilfov – Consiliul Județean, în conformitate cu prevederile legale aplicabile. 
III. Având în vedere 
- necesitatea avizării de către Consiliul local al Comunei Cornetu, județul Ilfov a Documentației de Atribuire a Contractului de delegare a gestiunii activității de sortare a deșeurilor de hârtie, carton, metal, plastic și sticlă colectate separat din deșeurile municipale în stații de sortare, inclusiv transportul reziduurilor rezultate din sortare la depozitele de deșeuri și/sau la instalațiile de valorificare energetică, pentru unitățile administrativ-teritoriale membre ale Asociației de Dezvoltare Intercomunitară pentru Gestionarea Integrată a Deșeurilor Ilfov, fără punerea la dispoziție a infrastructurii, precum și a ”Regulamentului Serviciului de Salubrizare pentru UAT-uri membre ADIGIDI”, acestea urmând ulterior să fie votate și aprobate în adunarea generală a ADIGIDI,
- necesitatea acordării unui mandat special Asociației de Dezvoltare Intercomunitară pentru Gestionarea Integrată a Deșeurilor Ilfov, pentru:

a) Organizarea și desfășurarea procedurii de atribuire a contractului de delegare a gestiunii activității de sortare a deşeurilor de hârtie, carton, metal, plastic şi sticlă colectate separat din deşeurile municipale în staţii de sortare, inclusiv transportul reziduurilor rezultate din sortare la depozitele de deşeuri şi/sau la instalaţiile de valorificare energetică; 

b) Operarea oricăror modificări/completări în cuprinsul Documentaţiei de Atribuire, survenite în cursul procesului de avizare a acestora și până la data aprobării; 

c) Derularea următoarelor activități:

c1) Publicarea anunțului de participare aferent procedurii de atribuire a contractului de delegare a gestiunii activității de sortare;

c2) Publicarea Documentației de atribuire și efectuarea oricăror acte necesare derulării procedurii de atribuire a contractului de delegare, printre care, dar fără a se limita la: elaborarea răspunsurilor la clarificările înaintate de operatorii economici interesați; efectuarea modificărilor necesare în Documentația de Atribuire a achiziției și a documentelor adiacente solicitate de ANAP/instanța de judecată/alte instituții ori autorități cu atribuții în acest sens, în cursul derulării procedurii; evaluarea ofertelor; solicitarea clarificărilor de la operatorii economici participanți; întocmirea dosarului achiziției publice; elaborarea rapoartelor și a oricăror documente în cadrul procedurii de achiziție necesar derulării și finalizării procedurii de achiziție; semnarea contractului de delegare, 
Luând în considerare și faptul că, prin Hotărârea Consiliului local al comunei Cornetu, județul Ilfov nr. 33 din 30.03.2023
 a fost aprobată modalitatea de organizare, funcționare și realizare a activității de sortare a deşeurilor de hârtie, carton, metal, plastic şi sticlă colectate separat din deşeurile municipale în staţii de sortare, inclusiv transportul reziduurilor rezultate din sortare la depozitele de deşeuri şi/sau la instalaţiile de valorificare energetică precum și acordarea unui mandat special Asociației de Dezvoltare Intercomunitară pentru Gestionarea Integrată a Deșeurilor Ilfov (ADIGIDI) pentru delegarea gestiunii activității în cauză, 
Am inițiat prezentul proiect de hotărâre, pe care îl supun analizei și aprobării Consiliului local al Comunei Cornetu, județul Ilfov.
PRIMARUL COMUNEI CORNETU, JUDEŢUL ILFOV

Adrian-Eduard STOICA
� Art. 1 - Se aprobă modalitatea de organizare, funcționare și realizare, sub forma gestiunii delegate, a activității de sortare a deşeurilor de hârtie, carton, metal, plastic şi sticlă colectate separat din deşeurile municipale în staţii de sortare, inclusiv transportul reziduurilor rezultate din sortare la depozitele de deşeuri şi/sau la instalaţiile de valorificare energetică, la nivelul Comunei Cornetu, judeţul Ilfov. 


Art. 2 - Se acordă mandat special Asociației de Dezvoltare Intercomunitară pentru Gestionarea Integrată a Deșeurilor Ilfov pentru delegarea, pe seama și în numele Comunei Cornetu, judeţul Ilfov a gestiunii activității de sortare a deşeurilor de hârtie, carton, metal, plastic şi sticlă colectate separat din deşeurile municipale în staţii de sortare, inclusiv transportul reziduurilor rezultate din sortare la depozitele de deşeuri şi/sau la instalaţiile de valorificare energetică.

